Odense Adresse-Contoirs Efterretninger, 1837-06-23
Odense. Ligesom det forhen omtalte Hagel-Assurance Selskab, er nu og et Brandassurance-Selskab for Eiere, Forpagtere og Brugere af større Landeiendomme i Fyens Stift ifærd med at konstituere sig. Efter Udkastet til sammes Grundlove er Hensigten dermed, i Tilfælde af Jldsvaade at erholde Skades-Erstatning mod en saa ringe Bekostning som muligt, samt forebygge, at ikke for Fremtiden, hvilket hidtil ofte har været Tilfældet, for disse Gjenstandes Forsikring ved Assurance Kompagnier i Udlandet, betydelige Pengesummer skulle gaae ud af Landet, hvorhos Deeltagerne gives Leilighed til, ved paakommende Brandskader, at faae det lidte Tab godtgjort af Foreningens øvrige Medlemmer, saa at han hverken vinder eller taber. Til Optagelse i denne Forening udkræves, at Vedkommende er Besidder, Forpagter eller Bruger af en Gaard af i det mindste bo Tønder Land a 14,000 Alen i Fyen; at han 2 Maaneder for den sædvanlige Generalforsamling, Dagen førend Odense Mikkelsmarked, har meldt sig skriftligt og ansøgt om Optagelse i Foreningen; at 2/8 Dele af de nuværende Medlemmer maae have stemt for hans Optagelse, og endelig, at han forpligter sig til at efterleve Foreningens Grundlove, isærdeleshed til at betale sit Bidrag og de bestemte Jndtrædelsespenge af 4 Rbd. rede Sølv. - Gjenstande for Assurancenere: Markfrugter af de her tillands sædvanlige Arter, Raps, Hørstraae og Høe derunder indbefattet, Kreature, Mark- og Ager, samt ethvert Slags Meierie=Redskaber, fremdeles Meierie=Produkter, Mobilier, Huus= og Kjøkken=Redskaber, Klæder, Senge= og Linnedtøi, Sølvtøi og Bøger. Assurancen for alle disse Gjenstande gielder paa eet Aar, men for Køer kun forden Tid fra 1 Novbr. til 1 Juni af det følgende Aar. Erstatningen finder kun Sted, naar de forsikrede Gjenstande befandt sig paa Eierens, Forpagterens eller Brugerens Gaard og samme ikke ere forsikrede andetsteds end ved denne Forening. Bytter en af Medlemmerne i Aarets Løb sin Besiddelse eller Forpagtning med en anden hidindtil ved Selskabet forsikkret Eiendom, er han forpligtet at melde dette iforveien til Direkteuren, og Sekretairen, og maa for den øvrige Deel af Aaret give en ny Angivelse. Forlader en Jnteressent i Aarets Løb sin Besiddelse, da er Udtrædelsen ham tilladt, imod at han melder saadant til Sekretairen. Forsømmer han denne Anmeldelse, er han forpligtet at give sine Bidrag, uden at kunne forlange Erstatning selv ved lidte Brandskade. Af hver 100 Rbd., som en Jnteressent forsikrer, betaler han for hele Aaret 12 s., for Køer og Rapssæd i Forhold, hvoraf Sekretairen lønnes og et Fond oprettes til at betale Skader, som maatte skee. Skulde dette Fond ei være tilstrækkeligt, da erlægges 1 Rbd. af hvert 100 Rbd., Jnteressenten har tegnet sig for, Køer og Rapssæd, i Forhold, som meldt. Saasnart 100 Rbd. ere i Selskabets Kasse, er Sekretairen forpligtet til at sætte dem i Landeiendomme paa første Prioritet, eller indtil videre i Odense Sparekasse. - Til Bestyrelsen vælges af Foreningens Midte ved Stemmefleerhed: en Direkteur (og en Suppleant), hvem det paaligger, ved forekommende Brandskader, at reise strax til Brandstedet, for at undersøge Skaden og lede Syns= og Taxationsforretningen m. m.; tvende Syns- og Taxationsmænd, samt Suppleanter i hvert Amt, en Sekretair, som fører Protokollen og besørger de løbende Forretninger, og to Revisorer for Regnskabet af det sidste Aar. Enhver af Selskabets Forretningsmænd vedbliver i 4 Aar, dog bestemmes, at Direkteuren, DøSles og Sekretairen ei maa gaae af i eet og samme Aar. For sin Uleilighed, samt til Brevporto, Skrivmaterialier, Reiser &c. har Sekretairen i Alt 100 Rbd. af Selskabets Kasse. For Synet, og Taxation af Brandskaber faae Selskabets Forretningsmænd 4 Rbd. om Dagen som Godtgjørelse for Reiscomkostninger og Diætpenge. Til Afstemning over alle forefaldende Gienstande, ved Generalforsamlinger erholder enhver nærværende Jnteressent et hvidt og sort Papblad, af hvilke hiint er bekræftende, dette benægtende. Besiddere af flere Gaarde og Forpagtninger have kun en Stemme med de øvrige Selskabets Medlemmer. Samtlige omstændelig angivne Rettigheder og Pligter gaae ved Deeltagerens Død over til hans Arvinger. Alle Angivelser skee efter dertil vedføiede Schemata. Den ventede Høst angives efter Traver og Tønder, og ved Høe angives Læssene, som ikke maae forsikres høiere end til 4 Rbd. pr. Læs. Alle øvrige Gjenstande anføres til en bestemt Værdie efter gangbare Priser. J Tilfælde af Brandskade er den Skadelidte forpligtet til at gjøre Anmeldelse derom til Direkteuren og Taxatorerne inden 24 Timer, og indtil deres Komme ikke at foretage nogen Forandring ved Brandstedet, undtagen den, som kunde være anordnet af Politiet. J Overtrædelsestilfælde giver han 25 Procent Mulkt af Skades Erstatningen, som bliver ham fratrukket ved sammes Udbetaling. Til Forviisning om en redelig og samvittighedsfuld Udførelse af deres Forretning have Taxationsmændene førend Begyndelsen af Forretningen at underskrive en særegen Eed efter en vedføiet Formular. Det er paalagt dem som Pligt, nøie at undersøge, og Jntet er angivet for høit, Godtgjørelsen for Rug, Byg og Havre bestemmes efter Fyens Stifts Kapitelstaxt, for Hvede og Ærter efter Lollands Kapitelstaxt, og for Raps efter Mellemprisen, som i Septbr. Maaned staaer i Kjøbenhavns Handelstidende; for Meierieprodukter, som Smør, Ost og Flesk, tages den Mellem priis til Norm, som i de følgende 14 Dage efter Jlden bliver givet af en Kjøbmand i hver af Fyens Kjøbstæder. Den af Taxatorerne bestemte Brandskade=Erstatning gielder som ufravigelig Norm og er derimod ingen Retsmiddel gyldig. Tre Maaneder fra Dagen af Brandskaden kan Erstatningen modtages. - Resten angaaer Ophør af Deeltagelse i Foreningen og Ordenen i Forsamlingen. J Tilfælde af Misforstaaelser eller ulige Meninger skal Direktionens, Taxatorernes, Sekretairens og Revisorernes Eragtning have samme Lovskraft for Jnteressenterne som en Høiesteretsdom; men er af Medlemmerne ei af een Mening, da vælges en Opmand, hvis Eragtning skal være en Regel. Endelig har den længe ventede Sommer indfundet sig, saa vi kunne sige at have havt en Uges Sommer, hvilket ikke heller kan kaldes for tidligt, naar betænkes, at den længste Dag siden i Forgaars er forbi, og det alt igjen begynder at gaae ned af Bakke. Varmen, der nu er saa velgjørende ovenpaa den overflødige Væde, har i disse Dage været imellem 20 og 24 Reaumur. Marksæden lover i det Hele en velsignet Høst, og Træfrugterne tegne fortræffeligt, dog skulle Kirsebærtræerne i Blomstretiden have liidt af Nattekulden.